Kommissionens beslutning

af 12. august 2002

om fastsættelse af en ordning for tildeling af kvoter til producenter og importører af hydrochlorfluorcarboner for perioden 2003 til 2009 i henhold til Europa-Parlamentets og Rådets forordning (EF) nr. 2037/2000

(meddelt under nummer K(2002) 3029)

(Kun de tyske, engelske, spanske, finske, franske, græske, italienske, nederlandske og svenske udgaver er autentiske)

(2002/654/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 2037/2000 om stoffer, der nedbryder ozonlaget(1), senest ændret ved forordning (EF) nr. 2039/2000(2), særlig artikel 4, stk. 3, nr. ii), og

ud fra følgende betragtninger:

(1) Fællesskabets foranstaltninger, navnlig indeholdt i Rådets forordning (EF) nr. 3093/94 af 15. december 1994 om stoffer, der nedbryder ozonlaget(3), ændret ved forordning (EF) nr. 2037/2000, har gennem en årrække ført til en begrænsning af det samlede forbrug af hydrochlorfluorcarboner (HCFC).

(2) I forbindelse med denne begrænsning blev der indført kvoter for individuelle producenter og importører på grundlag af tidligere markedsandele, og kvoterne blev beregnet ud fra disse stoffers ozonnedbrydende potentiale.

(3) Siden 1997 har markedet for disse stoffer været stabilt med hensyn til de forskellige anvendelsesområder. Næsten to tredjedele af markedet vedrører anvendelse af HCFC til fremstilling af skum.

(4) Det er hensigtsmæssigt at indføre en ny tildelingsordning med individuelle kvoter for at undgå ulige konkurrencevilkår for visse producenter, som kunne opstå, hvis tildelingssystemet for brug af HCFC til fremstilling af skum på grundlag af tidligere markedsandele bibeholdes efter forbuddet fra og med 2003.

(5) For 2003 bør dette tildelingssystem for sidste gang tage hensyn til de nyeste, gennemsnitlige markedsandele for anvendelse af HCFC til fremstilling af skum, og de efterfølgende tolvmånedersperioder bør udelukkende tage hensyn til de gennemsnitlige markedsandele for anvendelse af HCFC til fremstilling af andre produkter end skum.

(6) Skønt det må tilstræbes at begrænse importørernes kvoter til deres respektive markedsandele for 1999, må der dog indføres en retfærdig tildelingsordning med hensyn til importkvoter, som ikke er udnyttet eller tildelt i et givet år.

(7) Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 18, stk. 2, i forordning (EF) nr. 2037/2000 -

VEDTAGET FØLGENDE BESLUTNING:

Artikel 1

Definitioner

I denne beslutning gælder følgende definitioner:

a) "markedsandel som kølemiddel": en producents gennemsnitlige markedsandel med hensyn til salg af køleanlæg i årene 1997, 1998 og 1999 udtrykt som en procentvis andel af det samlede marked for køleanlæg

b) "markedsandel som middel til fremstilling af skum": en producents gennemsnitlige markedsandel med hensyn til salg med henblik på fremstilling af skum i årene 1997, 1998 og 1999 udtrykt som en procentvis andel af det samlede marked for fremstilling af skum samt

c) "markedsandel for anvendelser som opløsningsmiddel": en producents gennemsnitlige markedsandel med hensyn til salg til anvendelser som opløsningsmiddel i årene 1997, 1998 og 1999 udtrykt som en procentvis andel af det samlede marked for anvendelser som opløsningsmiddel.

Artikel 2

Grundlag for beregning af kvoter

De vejledende mængder hydrochlorfluorcarboner, der er afsat til kølemidler, midler til fremstilling af skum og opløsningsmidler ud fra producenternes andel af de beregnede niveauer, jf. artikel 4, stk. 3, litra d) og e), i forordning (EF) nr. 2037/2000, er anført i bilag I til denne beslutning.

Hver producents markedsandele på de angivne markeder er anført i bilag II(4).

Artikel 3

Kvoter for producenter

1. I 2003 må hver producent sikre, at den kvote af det beregnede niveau af hydrochlorfluorcarboner, der er fastsat i artikel 4, stk. 3, litra d), i forordning (EF) nr. 2037/2000, som producenten markedsfører eller selv anvender, ikke overskrider summen af følgende:

a) producentens markedsandel for kølemidler i forhold til den samlede, vejledende mængde, der er afsat til kølemidler i 2003

b) producentens markedsandel for midler til fremstilling af skum i forhold til den samlede, vejledende mængde, der er afsat til midler til fremstilling af skum i 2003

c) producentens markedsandel for opløsningsmidler i forhold til den samlede, vejledende mængde, der er afsat til opløsningsmidler i 2003.

2. I årene 2004 til 2007 må hver producent sikre, at den kvote af det beregnede niveau af hydrochlorfluorcarboner, der er fastsat i artikel 4, stk. 3, litra e), i forordning (EF) nr. 2037/2000, som producenten markedsfører eller selv anvender, ikke overskrider summen af følgende:

a) producentens markedsandel for kølemidler i forhold til den samlede, vejledende mængde, der er afsat til kølemidler i 2004

b) producentens markedsandel for opløsningsmidler i forhold til den samlede, vejledende mængde, der er afsat til opløsningsmidler i 2004.

3. I 2008 og 2009 må hver producent sikre, at den kvote af det beregnede niveau af hydrochlorfluorcarboner, der er fastsat i artikel 4, stk. 3, litra f), i forordning (EF) nr. 2037/2000, som producenten markedsfører eller selv anvender, på et pro rata-grundlag ikke overskrider summen af følgende:

a) producentens markedsandel for kølemidler i forhold til den samlede, vejledende mængde, der er afsat til kølemidler i 2004

b) producentens markedsandel for opløsningsmidler i forhold til den samlede, vejledende mængde, der er afsat til opløsningsmidler i 2004.

Artikel 4

Kvoter for importører

Det beregnede niveau for hydrochlorfluorcarboner, som hver importør må markedsføre eller selv anvende, må ikke overskride den procentvise andel, vedkommende fik tildelt i 1999, målt i procent af det beregnede niveau, der er fastsat i artikel 4, stk. 3, litra d), e) og f), i forordning (EF) nr. 2037/2000.

Dog vil de mængder, som ikke kan markedsføres, fordi nogle importører ikke har ansøgt om at indføre de kvoter, de har ret til, blive omfordelt blandt de importører, som har fået tildelt importkvoter.

De ikke-tildelte mængder vil blive fordelt mellem hver importør og beregnet i forhold til disse importørers allerede fastsatte kvoter.

Artikel 5

Denne beslutning er rettet til følgende virksomheder:

DuPont de Nemours (Nederland) BV Baanhoekweg 22 3313 LA Dordrecht Nederland

Atofina SA Cours Michelet - La Défense 10 F - 92091 Paris-La-Défense

Atofina España SA Avenida de Burgos, 12-planta 7 E - 28036 Madrid

Ausimont SpA Viale Lombardia, 20 I - 20021 Bollate ( MI )

Honeywell Fluorine Products Europe BV Kempenweg 90 Postbus 264 6000 AG Weert Nederland

Ineos Fluor Ltd PO box 13, The Heath Runcorn WA7 4QF United Kingdom

Rhodia Organique Fine Ltd PO Box 46, St Andrews Road Avonmouth Bristol BS11 9YF United Kingdom

Solvay Fluor und Derivate GmbH Hans-Böckler-Allee 20 D - 30173 Hannover

Solvay Électrolyse France 12, cours Albert F - 75008 Paris

Solvay Ibérica SL

Barcelona

Calle Mallorca 269 E - 08008 Barcelona

Phosphoric Fertilizers Industry SA

Thessaloniki Plant

PO box 10183 GR - 54110 Thessaloniki

AB Ninolab Box 137 S - 194 22 Upplands Väsby

Advanced Chemical SA Balmes, 69 Pral 3o E - 08007 Barcelona

Alcobre SA Luis I, Nave 6-B

Polígono Industrial Vallecas

E - 28031 Madrid

Arch Chemicals NV Keetberglaan 1A

Havennummer 1061

B - 2070 Zwijndrecht

Asahi Glass Europe BV World Trade Center

Strawinskylaan 1525

1077 XX Amsterdam Nederland

Bayer Hispania SA Pau Clarís 196 E - 08037 Barcelona

Boucquillon NV Nijverheidslaan 38 B - 8540 Deerlijk

Calorie 503, rue Hélène-Boucher

ZI Buc

BP 33 F - 78534 Buc Cedex

Caraïbes Froids SARL BP 6033 Ste-Thérèse

4,5 km Route du Lamentin

F - 97219 Fort-de-France ( Martinique )

Celotex Limited Warwick House

27/31 St Mary's Road

Ealing

London W5 5PR United Kingdom

Efisol 14/24, rue des Agglomérés F - 92024 Nanterre Cedex

Fibran SA 6th km Thessaloniki

Oreokastro

PO box 40 306 GR - 560 10 Thessaloniki

Fiocco Trade SL Molina, 16, Pta 5 E - 46006 Valencia

Galco SA Avenue Carton de Wiart 79 B - 1090 Bruxelles

Galex SA BP 128 F - 13321 Marseille Cedex 16

Gasco NV Assenedestraat 4 B - 9940 Rieme-Ertvelde

GU Thermo Technology Ltd Greencool Refrigerants

Unit 12

Park Gate Business Centre

Chandlers Way

Park Gate

Southampton SO31 1FQ United Kingdom

Guido Tazzetti & Co Strada Settimo, 266 I - 10156 Torino

Harp International Gellihirion Industrial Estate

Rhondda Cynon Taff

Pontypridd CF37 5SX United Kingdom

H& H International Ltd Richmond Bridge House

419 Richmond Road

Richmond TW1 2EX United Kingdom

ICC Chemicals (UK) Ltd Northbridge Road Berkhamsted HP4 1EF United Kingdom

Kal y Sol P.I. Can Roca

Sant Martí, s/n

E - 08107 Martorelles ( Barcelona )

Nagase Europe Ltd Crown House

143 Regent Street

London W1R 4NS United Kingdom

Plasfi SA Ctra Montblanc, s/n E - 43420 Sta Coloma de Queralt ( Tarragona )

Polar Cool SL Valdemorillo, 8 Polígono Industrial

Ventorro del Cano

E - 28925 Alcorón

Promosol Bld Henri Cahn BP 27 F - 94363 Bry-sur-Marne Cedex

Quimidroga SA Tuset 26 E - 08006 Barcelona

Refrigerant Products Ltd N9 Central Park Estate

Westinghouse Road

Trafford Park

Manchester M17 1PG United Kingdom

Resina Chemie BV Korte Groningerweg 1A 9607 PS Foxhol Nederland

SJB Chemical Products BV Wellerondom 11 3230 AG Brielle Nederland

Synthesia Española SA Conde Borrell, 62 E - 08015 Barcelona

Universal Chemistry & Technology SpA Viale A. Filippetti, 20 I - 20122 Milano

Vuoksi Yhtiö Oy Lappeentie 12 FIN - 55100 Imatra

Udfærdiget i Bruxelles, den 12. august 2002.

På Kommissionens vegne

Margot Wallström

Medlem af Kommissionen

(1) EFT L 244 af 29.9.2000, s. 1.

(2) EFT L 244 af 29.9.2000, s. 26.

(3) EFT L 333 af 22.12.1994, s. 1.

(4) Bilag II offentliggøres ikke, da det indeholder fortrolige kommercielle oplysninger.

BILAG I

Vejledende mængder, der er tildelt 2003 og 2004 i ton/ozonnedbrydende potentiale

>TABELPOSITION>